ඔය විදිහට අපිට කුඩුකාරයොත් අත්අඩංගුවට ගන්න සිදුවෙනවා. මම උපායදූතයෙක් ලෙස යොදවා කළ වැටලීම් සාර්ථක වුණා. ඉතිං ඒකේ රහස වුණේම මම කුඩුකාරයින්ව හොඳින්ම වටහාගෙනම මෙම වැටලීම්වලට සම්බන්ධ වූ නිසා තමයි වඩාත් සාර්ථකව අදාළ පුද්ගලයා සමග ජාවාරමේ නිරතවූවන් ද අත්අඩංගුවට ගන්න හැකි වුණේ. මෙහෙම බොන එක ඇත්තටම කළයුතුම දෙයක් නෙවෙයි. ඒකට වෙනත් උපක්‍රම භාවිතා කරන්න තිබුණා. එහෙත් මට පරණ ඇබ්බැහියන් මතක් වෙලා වැටලීම වෙනත් ආකාරයකට සිදුකළා. ඒකයි මෙතන සිදුවුණේ. කොහොම වුණත් අවසානයේ මම කුඩුකාරයෙක් බවට පත්වුණා. කුඩු භාවිතය වෙනුවෙන්මත් මම ස්වයංව ඉදිරිපත් වෙලා වැටලීම් කළා. ඒ හැම කෙනාගෙන්ම කප්පමක් ගන්නත් මම වැටලීම් කළා. අවසානයේදී මම අන්තිම නරක ලෙසම ඇබ්බැහි වුණ කුඩුකාරයෙක් බවට පත්වුණා. වැටලීම් නොවූ අවස්ථාවල මම පඩියෙන් වියදම් කරලා කුඩු ගැහුවා. පොලිසියේ කිසිම කෙනෙක් මේ ගැන දැනගෙන හිටියේ නැහැ. අවුරුදු තුනකට විතර පස්සේ මාව මාරු කරනවා වෙනත් පොලිසියකට. එහෙදී මාව වෙන් කෙරෙන්නේ අපරාධ අංශයට. ඒ නිසා වැටලීම්වලට සම්බන්ධ වෙනවා අඩුයි. මම කුඩු ජාවාරම්කරුවන් අඳුනගෙන ඔවුන් බය කරලා කුඩුගත්තා. අතේ තියෙන මුදල් ටික වියදම් කර කර කුඩු ගැහුවා. අන්තිමේදී ගෙදර තියෙන දේවලුත් අරන් උගස් තියලා අරක මේක කරලා සල්ලි හොයාගෙන කුඩු ගැහුවා.
වෙනත් පොලිසිකයකට මාරු කිරීමෙන් පසු ඔහු වෙන් කෙරෙන්නේ කුමන අංශයටද?
අපරාධ අංශයට